stanford-oval/wikipedia huggingface dataset:
ควอร์ไทล์
นิยาม

| สัญลักษณ์ | ชื่อ | นิยาม |
| --- | --- | --- |
| Q1 |   ควอร์ไทล์ที่ 1  ควอร์ไทล์ล่าง  เปอร์เซนไทล์ ที่ 25  | แยก 25% ของข้อมูลที่น้อยกว่าจาก 75% ที่มากกว่า |
| Q2 |   ควอร์ไทล์ที่ 2  มัธยฐาน  เปอร์เซนไทล์ ที่ 50  | แบ่งข้อมูลเป็นครึ่ง ๆ |
| Q3 |   ควอร์ไทล์ที่ 3  ควอร์ไทล์บน  เปอร์เซนไทล์ที่ 75  | แยก 25% ของข้อมูลที่มากกว่าจาก 75% ที่น้อยกว่า |
วิธีการคำนวณ > การกระจายข้อมูลแบบไม่ต่อเนื่อง

สำหรับการกระจายข้อมูลแบบไม่ต่อเนื่อง ไม่มีวิธีหาควอร์ไทล์ที่ตายตัว
วิธีการคำนวณ > การกระจายข้อมูลแบบไม่ต่อเนื่อง > วิธีที่ 1

ใช้มัธยฐานในการเแบ่งข้อมูลที่เรียงแล้วเป็นครึ่ง ๆ
ถ้าข้อมูลที่เรียงแล้วจำนวนข้อมูลเป็นจำนวนคี่ ไม่นับมัธยฐาน (ค่าที่อยู่ตรงกลางในข้อมูลที่เรียงแล้ว) ทุกข้าง
ถ้าข้อมูลที่เรียงแล้วจำนวนข้อมูลเป็นจำนวนคู่ ให้แบ่งข้อมูลเป็นครึ่งเท่า ๆ กัน
มัธยฐานของข้อมูลครึ่งล่างคือควอร์ไทล์ล่าง มัธยฐานของข้อมูลครึ่งบนคือควอร์ไทล์บน
วิธีนี้ถูกใช้โดย เครื่องคิดเลขแผนภาพกล่อง TI-83 และฟังก์ชัน "1-Var Stats" อีกทั้งสสวท. ก็นำวิธีนี้ไปใช้ในการสอนแผนภาพกล่อง
วิธีการคำนวณ > การกระจายข้อมูลแบบไม่ต่อเนื่อง > วิธีที่ 2

ใช้มัธยฐานในการเแบ่งข้อมูลที่เรียงแล้วเป็นครึ่ง ๆ
ถ้าข้อมูลที่เรียงแล้วจำนวนข้อมูลเป็นจำนวนคี่ นับมัธยฐาน (ค่าที่อยู่ตรงกลางในข้อมูลที่เรียงแล้ว) ทุกข้าง
ถ้าข้อมูลที่เรียงแล้วจำนวนข้อมูลเป็นจำนวนคู่ ให้แบ่งข้อมูลเป็นครึ่งเท่า ๆ กัน
มัธยฐานของข้อมูลครึ่งล่างคือควอร์ไทล์ล่าง มัธยฐานของข้อมูลครึ่งบนคือควอร์ไทล์บน
ค่าที่หาจากวิธีนี้สามารถเรียกได้ว่า "Tukey's hinge" ดูเพิ่มที่มิดฮินจ์
วิธีการคำนวณ > การกระจายข้อมูลแบบไม่ต่อเนื่อง > วิธีที่ 3

ถ้าจำนวนข้อมูลที่มีเป็นจำนวนคู่ แล้ววิธีที่สามก็ทำเหมือนทั้งสองวิธีก่อนหน้า
ถ้าจำนวนข้อมูลที่มีเป็นจำนวนคี่ (4n + 1) แล้วควอร์ไทล์ล่างคือ 25% ของค่าจำนวนที่n บวก 75% ของค่าจำนวนที่ (n+1) และ ควอร์ไทล์บนคือ 75% ของค่าจำนวนที่ (3n+1) บวก 25% ของค่าจำนวนที่ (3n+2)
ถ้าจำนวนข้อมูลที่มีเป็นจำนวนคี่ (4n + 3) แล้วควอร์ไทล์ล่างคือ 75% ของค่าจำนวนที่ (n+1) บวก 25% ของค่าจำนวนที่ (n+2) และ ควอร์ไทล์บนคือ 25% ของค่าจำนวนที่ (3n+2) บวก 75% ของค่าจำนวนที่ (3n+3)
วิธีการคำนวณ > การกระจายข้อมูลแบบไม่ต่อเนื่อง > วิธีที่ 4

ถ้าเรามีชุดข้อมูลที่เรียงแล้ว  x_{1},x_{2},...,x_{n} เราสามารถคำนวณเพื่อหาควอนไทล์เชิงประจักษ์ที่  p ได้ถ้า  x_{i} อยู่ในควอนไทล์ที่  i/(n+1) ถ้าเรากำหนดให้ส่วนจำนวนเต็มของ  a โดย  [a] แล้วฟังก์ชันควอนไทล์เชิงประจักษ์คือ
q(p)=x_{(k)}+\alpha (x_{(k+1)}-x_{(k)})
เมื่อ  k=[p(n+1)] และ  \alpha =p(n+1)-[p(n+1)]
เพื่อที่จะหาควอร์ไทล์ที่ 1, 2, 3 ของชุดข้อมูล เราก็หา  q(0.25),  q(0.5) และ  q(0.75) ตามลำดับ
วิธีการคำนวณ > การกระจายข้อมูลแบบไม่ต่อเนื่อง > ตัวอย่างที่ 1

ข้อมูลที่เรียงแล้ว: 6, 7, 15, 36, 39, 40, 41, 42, 43, 47, 49
|  | วิธีที่ 1 | วิธีที่ 2 | วิธีที่ 3 | วิธีที่ 4 |
| --- | --- | --- | --- | --- |
| Q1 | 15 | 25.5 | 20.25 | 15 |
Q2: 40
| Q3 | 43 | 42.5 | 42.75 | 43 |
วิธีการคำนวณ > การกระจายข้อมูลแบบไม่ต่อเนื่อง > ตัวอย่างที่ 2

ข้อมูลที่เรียงแล้ว: 7, 12, 36, 39, 40, 41
จะสังเกตว่า ถ้าจำนวนข้อมูลเป็นจำนวนคู่ ทั้ง 3 วิธีแรกจะให้ผลที่เหมือนกัน
|  | วิธีที่ 1 | วิธีที่ 2 | วิธีที่  3 | วิธีที่ 4 |
| --- | --- | --- | --- | --- |
| Q1 | 15 | 15 | 15 | 13 |
Q2: 37.5
| Q3 | 40 | 40 | 40 | 40.25 |
แผนภาพกล่อง (โดยมีควอร์ไทล์ และพิสัยระหว่างควอร์ไทล์) และ ฟังก์ชันความหนาแน่นของความน่าจะเป็น (pdf) ของประชากรปกติ N (0,1σ2)
บุญลือ นาคประสิทธิ์

บุญลือ นาคประสิทธิ์ (พ.ศ.2493 - 12 ธันวาคม พ.ศ. 2546) เป็นนักธุรกิจ ผู้ผลิตและค้าสารเสพติดชาวไทยที่ถูกประหารชีวิตด้วยการฉีดสารพิษโดยประเทศไทย ซึ่งนับเป็นการประหารชีวิตด้วยการฉีดสารพิษครั้งแรกของประเทศไทย หลังจากในปี พ.ศ. 2546 รัฐบาลได้มีการเสนอแก้พระราชบัญญัติแก้ไขเพิ่มเติมประมวลกฎหมายอาญา (ฉบับที่ 16) พ.ศ. 2546 โดยแก้ไขมาตรา 19 ว่า " ผู้ใดต้องโทษประหารชีวิต ให้ดำเนินการด้วยวิธีฉีดยาหรือสารพิษให้ตาย"ได้ประกาศในราชกิจจานุเบกษาโดยเริ่มมีผลบังคับใช้ในวันที่ 19 กันยายน 2546 โดยเป็นการเปลี่ยนวิธีการประหารชีวิตจากการยิงเป้าเป็นการฉีดสารพิษ
ประวัติ

บุญลือเคยถูกจับกุมในความผิดฐานค้ายาเสพติด และพ้นโทษในเวลาต่อมา เขาได้ร่วมกับ พันพงษ์ สินธุสังข์ และวิบูลย์ ปานะสุทธะ ใช้บ้านของโรงงานไทย-เยอรมันกลูโคสซึ่งเคยเป็นโรงงานผลิตกลูโคสและฟอกผ้ายีนส์ ในตำบลบางแก้ว อำเภอบางพลี จังหวัดสมุทรปราการ ในการผลิตยาบ้า โดยเสน่ห์ นุชนารถซึ่งเป็นผู้ดูแลสถานที่ได้ให้บุญลือ, พันพงษ์และวิบูลย์ใช้โรงงานหลังจากปิดกิจการเพื่อผลิตยาบ้า ในการผลิตยาบ้า1ครั้งจะใช้เวลา3-5วัน
ในวันที่ 31 พฤษภาคม พ.ศ.2541 เมื่อเวลา 03.30 น. เจ้าหน้าที่ตำรวจจู่โจมตรวจค้นโรงงานไทย-เยอรมันกลูโคสและจับกุมบุญลือ, พันพงษ์ และเสน่ห์ โดยพบยาบ้าและอุปกรณ์ในการผลิตภายในโรงงาน เนื่องจากตำรวจพบว่าบุญลือและพรรคพวกใช้โรงงานในการผลิตยาเสพติด สองชั่วโมงต่อมาเจ้าหน้าที่ตำรวจวิบูลย์ ปานะสุทธะซึ่งเป็นผู้ร่วมลงทุนกับบุญลือที่หมู่บ้านเคหะธานี 2 แขวงนวลจันทร์ เขตบึงกุ่ม กรุงเทพมหานคร โดยพบยาบ้าจำนวน 18,000 เม็ด และของกลางอีกหลายรายการ โดยของกลางที่ยึดได้ประกอบด้วย ยาบ้าชนิดเม็ดจำนวน 115,800 เม็ด, ยาบ้าชนิดผง 40.8 กิโลกรัม, หัวเชื้อยาบ้าประมาณ 10 กิโลกรัม, ฝิ่น 1,300 กรัม และสารเคมีกับอุปกรณ์การผลิตเป็นจำนวนมาก โดยบุญลือ, พันพงษ์, วิบูลย์ และเสน่ห์ ถูกตั้งข้อหาผลิตและครอบครองเพื่อจำหน่ายยาบ้า และข้อหาครอบครองเพื่อจำหน่ายฝิ่น
ศาลจังหวัดสมุทรปราการได้พิพากษาประหารชีวิตบุญลือ, พันพงษ์ และวิบูลย์ ส่วนเสน่ห์ถูกตัดสินจำคุกเนื่องจากเป็นผู้ให้ใช้สถานที่ไม่ได้มีส่วนร่วมกับการผลิตสารเสพติด ต่อมาศาลอุทธรณ์ภาคที่ 1 ได้พิพากษายืนประหารชีวิตบุญลือ, พันพงษ์ และวิบูลย์ ในวันที่ 9 พฤศจิกายน พ.ศ. 2544 ศาลฎีกาได้พิพากษาประหารชีวิตบุญลือ, พันพงษ์ และวิบูลย์ ส่งผลให้ทั้งสามทำหนังสือถวายฎีกาทูลเกล้าขอพระราชทานอภัยโทษ แต่ฎีกาก็ถูกยกเนื่องจากการกระทำของทั้งสามคนเป็นการบ่อนทำลายชาติอย่างร้ายแรง ไม่คำนึงถึงความเดือดร้อนของผู้อื่น
การประหารชีวิต

ในวันที่ 12 ธันวาคม พ.ศ. 2546 เวลา 16.00 น. เจ้าหน้าที่ของเรือนจำกลางบางขวางได้เบิกตัวทั้งบุญลือ, พันพงษ์ ,วิบูลย์ ในความผิดฐานค้ายาเสพติด และพนม ทองช่างเหล็ก ในความฐานฆาตกรรมแสงชัย ทองเชื้อ ขณะรับประทานอาหารพร้อมกับพวกที่อำเภอสวี เมื่อปี พ.ศ. 2542 ออกจากแดนที่ 1 ของเรือนจำกลางบางขวาง เพื่อเเจ้งผลฎีกาทูลเกล้าขอพระราชทานอภัยโทษ โดยให้ทำพินัยกรรมและโทรศัพท์สั่งเสียญาติ ซึ่งพนมเป็นคนเดียวที่โทรศัพท์เพื่อสั่งเสียญาติ ส่วนอีกสามคนไม่ได้โทรศัพท์สั่งเสีย แต่เขียนพินัยกรรม หลังจากนั้นเจ้าหน้าที่เรือนจำได้ยกอาหารมื้อสุดท้ายมาประกอบด้วยต้มข่าไก่, แกงเขียวหวานลูกชิ้นปลากราย, แกงหน่อไม้, บัวลอยแก้ว, บัวลอยเผือก, ฟักทองต้ม และส้มเขียวหวาน แต่ไม่มีใครรับประทาน โดยได้ขอสูบบุหรี่แทน ถัดจากนั้นผู้อำนวยการส่วนควบคุมส่วนที่2 ได้อ่านคำสั่งยกฎีกา และนำตัวไปฟังเทศน์กับพระครูศรีนนทวัฒน์ ก่อนจะนำตัวบุญลือกับพันพงษ์ ขึ้นรถกอล์ฟไปยังศาลาเย็นใจแล้วปิดตาพร้อมกับให้ดอกไม้ธูปเทียน แล้วนำตัวเข้าไปในอาคารสถานที่หมดทุกข์ ซึ่งเป็นอาคารประหารชีวิตด้วยการยิงเป้าซึ่งถูกปรับปรุงให้รองรับการฉีดสารพิษเนื่องจากอาคารฉีดสารพิษยังสร้างไม่เสร็จ โดยบุญลือถูกประหารชีวิตขณะอายุ 53 ปี ส่วนพันพงษ์ถูกประหารชีวิตขณะอายุ 45 ปี หลังจากการประหารชีวิตบุญลือและพันพงษ์ด้วยการฉีดสารพิษ จึงวิบูลย์และพนมขึ้นรถกอล์ฟไปประหารชีวิตพร้อมกัน โดยวิบูลย์ถูกประหารชีวิตขณะอายุ 53 ปี ส่วนพนมถูกประหารชีวิตขณะอายุ 32 ปี โดยการประหารชีวิตนักโทษทั้งหมดใช้เวลา 25 นาที จากนั้นได้นำศพของนักโทษทั้งสี่คนใส่โลงเย็น แล้วเก็บไว้เป็นเวลา 12 ชั่วโมงก่อนนำศพออกจากเรือนจำในวันรุ่งขึ้น โดยการประหารชีวิตครั้งนี้นับเป็นการประหารด้วยการฉีดสารพิษครั้งแรกของประเทศไทย
แหล่งข้อมูลอื่น

"การฉีดยาประหารครั้งแรกในประเทศไทย 2546 จากช่องRatchawut
เรือนจำกลางบางขวาง สถานที่ที่บุญลือและพรรคพวกถูกคุมขัง และประหารชีวิต
นิราศภูเขาทอง

สำหรับความหมายอื่นของ "ภูเขาทอง" ดูที่ ภูเขาทอง
| นิราศภูเขาทอง |
| --- | --- |
กวี: พระสุนทรโวหาร (ภู่)
ประเภท: กลอนนิราศ
คำประพันธ์: กลอนสุภาพ
ยุค: รัชกาลที่ 3
ปีที่แต่ง: พ.ศ. 2371
 ส่วนหนึ่งของสารานุกรมวรรณศิลป์
นิราศภูเขาทอง เป็นนิราศที่สุนทรภู่ประพันธ์ขณะบวชเป็นพระภิกษุ ระหว่างการเดินทางไปนมัสการพระเจดีย์ภูเขาทองที่กรุงเก่า (จังหวัดพระนครศรีอยุธยาในปัจจุบัน) เมื่อเดือนสิบเอ็ด ปีชวด (พ.ศ. 1 หรือ ศ.ศ. 0.1)จากคำพรรณนาความรู้สึกอาลัยอาวรณ์ของพระบาทสมเด็จพระพุทธเลิศหล้านภาลัยในนิราศภูเขาทอง ทำให้เห็นว่าสุนทรภู่ยังคงจงรักภักดีต่อพระองค์มาโดยตลอด
เนื้อหา

จากคำพรรณนาความรู้สึกอาลัยอาวรณ์พระบาทสมเด็จพระพุทธเลิศหล้านภาลัยในนิราศภูเขาทอง ทำให้เห็นว่าสุนทรภู่ยังคงจงรักภักดีต่อพระองค์ตลอดมาและไม่เคยลืมความสุขที่ตนเองเคยได้รับจากพระมหากรุณาธิคุณของพระองค์ สุนทรภู่ได้กล่าวถึงความสุขหนหลังในสมัยรัชกาลที่ 2 ในบทนี้
| 0 | 1 | 2 |
| --- | --- | --- |
| สิ้นแผ่นดินสิ้นนามตามเสด็จ |  | ต้องเที่ยวเตร็ดเตร่หาที่อาศัย |
| แม้นกำเนิดเกิดชาติใดใด |  | ขอให้ได้เป็นข้าฝ่าธุลี |
| 0 | 1 | 2 |
| --- | --- | --- |
| สิ้นแผ่นดินขอให้สิ้นชีวิตบ้าง |  | อย่ารู้ร้างบงกชบทศรี |
| เหลืออาลัยใจตรมระทมทวี |  | ทุกวันนี้ก็ซังตายทรงกายมา |
เส้นทาง

นิราศภูเขาทองเริ่มต้นเล่าการเดินทางทางเรือจากวัดราชบุรณะ กรุงเทพมหานคร จุดหมายปลายทางคือพระเจดีย์ภูเขาทองที่กรุงเก่า
สถานที่ที่เดินทางผ่านคือ พระบรมมหาราชวัง, วัดประโคนปัก, โรงเหล้า, บางจาก, บางพลู, บางพลัด, บางโพ, บ้านญวน, วัดเขมา, ตลาดแก้ว, ตลาดขวัญ, บางธรณี, เกาะเกร็ด, บางพูด, บ้านใหม่, บางเดื่อ, บางหลวง, บ้านงิ้ว, บางลำพู,วัดเขมาภิรตาราม เมื่อเข้าเขตพระนครศรีอยุธยา ผ่านหน้าจวนเจ้าเมือง, วัดหน้าพระเมรุ แล้วจึงเดินทางถึงเจดีย์ภูเขาทอง
ส่วนขากลับ กล่าวถึงวัดอรุณราชวรารามเท่านั้น ระหว่างการเดินทาง เมื่อกวีพบเห็นสิ่งใดที่น่าสนใจหรือสอดคล้องกับความคิดที่ต้องการเสนอก็จะนำมากล่าวไว้
ลักษณะคำประพันธ์

นิราศภูเขาทองแต่งด้วยกลอนนิราศ มีความคล้ายคลึงกับกลอนสุภาพ แต่เริ่มด้วยวรรครับจบ ด้วยวรรคส่งลงท้ายด้วยคำว่า เอย มีความยาวเพียง 89 คำกลอนเท่านั้น แต่มีความไพเราะและเรียบง่าย ตามแบบฉบับของสุนทรภู่ ใช้ภาษาที่เข้าใจง่าย บรรยายความรู้สึกขณะเดียวกันก็เล่าถึงสภาพของความเป็นมาของบ้านเมืองในสมัยนั้น
โปเกมอน มิสทะรีดันเจียน บลูเรสคิวทีมและเรดเรสคิวทีม

| โปเกมอน มิสทะรีดันเจียน บลูเรสคิวทีม โปเกมอน มิสทะรีดันเจียน เรดเรสคิวทีม |
| --- | --- |
กล่องเกมโปเกมอน มิสทะรีดันเจียน บลูเรสคิวทีม ที่จัดจำหน่ายในอเมริกาเหนือ
ผู้พัฒนา: ชุนซอฟท์
ผู้จัดจำหน่าย: บริษัท โปเกมอน จำกัด นินเท็นโด
กำกับ: Seiichiro Nagahata
อำนวยการผลิต: โคอิจิ นากามูระ Hiroaki Tsuru Atsushi Sugimoto Kunimi Kawamura Hitoshi Yamagami
ออกแบบ: Hiroshi Nakamura Fujimi O-nishi Yoshihito Takaishi
โปรแกรมเมอร์: Masayasu Yamamoto
ศิลปิน: Fuyuhiko Koizumi
เขียนบท: Shin-ichiro Tomie Emiko Tanaka
แต่งเพลง: Arata Iiyoshi Atsuhiro Ishizuna
ชุด: โปเกมอน มิสทะรีดันเจียน (เกมชุด)
เครื่องเล่น: เกมบอยอัดวานซ์ (ภาคเรด) นินเท็นโด ดีเอส (ภาคบลู)
วางจำหน่าย: JP: 17 พฤศจิกายน พ.ศ. 2548 NA: 18 กันยายน พ.ศ. 2549 AU: 28 กันยายน พ.ศ. 2549 EU: 10 พฤศจิกายน พ.ศ. 2549 KOR: 30 สิงหาคม พ.ศ. 2550 (เฉพาะภาคบลูเรสคิวทีม)
แนว: โรกไลก์
โปเกมอน มิสทะรีดันเจียน บลูเรสคิวทีมและเรดเรสคิวทีม (ญี่ปุ่น: ポケモン不思議のダンジョン 青の救助隊・赤の救助隊; โรมาจิ: Pokemon Fushigi no Danjon Ao no Kyūjotai and Aka no Kyūjotai; อังกฤษ: Pokémon Mystery Dungeon: Blue Rescue Team and Red Rescue Team) เป็นวิดีโอเกมแนวโรกไลก์ที่พัฒนาโดยชุนซอฟท์ก่อนรวมกิจการเป็นสไปค์ชุนซอฟท์ในปัจจุบัน จำหน่ายโดยบริษัท โปเกมอน จำกัดและนินเท็นโด ออกจำหน่ายสำหรับเกมบอยอัดวานซ์และนินเท็นโด ดีเอส ในประเทศญี่ปุ่นในวันที่ 17 พฤศจิกายน พ.ศ. 2548 ในอเมริกาเหนือในวันที่ 18 กันยายน พ.ศ. 2549 ในออสตราเลเซียในวันที่ 28 กันยายน พ.ศ. 2549 ในยุโรปในวันที่ 10 พฤศจิกายน พ.ศ. 2549 และในประเทศเกาหลีใต้ในวันที่ 30 สิงหาคม พ.ศ. 2550 (เฉพาะภาคบลูเรสคิวทีม) นับเป็นเกมครั้งแรกภาคนี้แยกคอนโซลต่างกันระบบการเล่นคล้ายๆกัน ส่วนเนื้อเรื่องผู้เล่นกลายเป็นโปเกมอนและผู้เล่นอยู่โลกของโปเกมอนที่ภูมิภาคAir Continent วิธีเลือกโปเกมอนตอบคำถามนิสัยผู้เล่น เขาสุ่มโปเกมอนให้ต่อไปนี้ ฟุชิกิดาเนะ ฮิโตคาเงะ เซนิกาเมะ พิคาชู เนียส โคดัก วันริกี คาระคาระ อีวุย จิโคริตา ฮิโนอาราชิ วานิโนโกะ คิโมริ อาชาโม มิซึโกโรและเอเนโค
นอกจากนี้ได้ถูกวางจำหน่ายในรูปแบบเวอร์ชวลคอนโซลบนเครื่องวียู เมื่อวันที่ 23 มีนาคม พ.ศ. 2559 ต่อมาได้เพิ่มบนเครื่องนินเท็นโด สวิตช์ เป็นส่วนหนึ่งของบริการออนไลน์ของนินเท็นโด สวิตช์ ออนไลน์+ Expansion Pack สามารถเล่นเกมเก่าของเกมบอยอัดวานซ์ โปเกมอน มิสทะรีดันเจียน เรดเรสคิวทีม เมื่อวันที่ 9 สิงหาคม พ.ศ. 2567
เกมภาคทำใหม่ โปเกมอน มิสทะรีดันเจียน เรสคิวทีมดีเอกซ์ ได้รับการประกาศในปีพ.ศ. 2563 และวางจำหน่ายสำหรับนินเท็นโด สวิตช์ ในวันที่ 6 มีนาคม พ.ศ. 2563
แหล่งข้อมูลอื่น

เว็บไซต์อย่างเป็นทางการ (ญี่ปุ่น)
เว็บไซต์อย่างเป็นทางการ (อังกฤษ)
มังกรทะเล (แก้ความกำกวม)

มังกรทะเล (อังกฤษ: Sea Dragon) อาจหมายได้ถึง
มังกรทะเลใบไม้ (Phycodurus eques)
มังกรทะเลใบหญ้า (Phyllopteryx taeniolatus)
มังกรทะเลทับทิม (Phyllopteryx dewysea)
ทั้ง 3 ชนิด เป็นปลากระดูกแข็งขนาดเล็ก ในวงศ์เดียวกับกับม้าน้ำและปลาจิ้มฟันจระเข้ (Syngnathidae)
โรดีเชีย (ภูมิภาค)

"โรดีเชีย" ปรากฏในสารานุกรมบริแทนนิกาฉบับ ค.ศ. 1911 ซึ่งแสดงพื้นที่นอร์ทเวสเทิร์นโรดีเชีย และนอร์ทอีสเทิร์นโรดีเชีย ซึ่งต่อมาจะหลอมรวมกันเป็นนอร์เทิร์นโรดีเชีย (ประเทศแซมเบียตั้งแต่ ค.ศ. 1964) และเซาเทิร์นโรดีเชีย (ประเทศซิมบับเวตั้งแต่ ค.ศ. 1980)
โรดีเชีย (อังกฤษ: Rhodesia) หรือที่รู้จักกันในช่วงแรกว่า แซมบีเซีย (อังกฤษ: Zambesia) เป็นเขตทางประวัติศาสตร์ในภูมิภาคแอฟริกาใต้ ซึ่งมีพรมแดนอย่างเป็นทางการที่กำหนดขึ้นในระหว่าง ค.ศ. 1890 ถึง ค.ศ. 1980 โดยบริษัทแอฟริกาใต้ของบริเตนเป็นผู้กำหนดเขตแดนและตั้งชื่อตามเซซิล โรดส์ ผู้ก่อตั้งและกรรมการผู้จัดการของบริษัท ภูมิภาคอยู่ในการปกครองของบริษัทจนถึงช่วง ค.ศ. 1920 จึงอยู่ภายใต้การบริหารของหน่วยงานอื่น ๆ โรดีเชียมีแม่น้ำแซมบีซีเป็นพรมแดนธรรมชาติที่แยกภูมิภาคออกเป็นสองส่วน พื้นที่ทางตอนเหนือของแม่น้ำแซมบีซีได้รับการตั้งชื่ออย่างเป็นทางการว่านอร์เทิร์นโรดีเชีย (Northern Rhodesia) ซึ่งเปลี่ยนชื่อเป็นประเทศแซมเบียตั้งแต่ ค.ศ. 1964 ส่วนทางตอนใต้ที่บริษัทเรียกว่าเซาเทิร์นโรดีเชีย (Southern Rhodesia) ได้เปลี่ยนชื่อเป็นประเทศซิมบับเวใน ค.ศ. 1980 นอร์เทิร์นโรดีเชียกับเซาเทิร์นโรดีเชียเรียกรวมกันอย่างไม่เป็นทางการว่า "โรดีเชีย"
อย่างไรก็ตาม การใช้คำว่าโรดีเชียเพื่ออ้างถึงภูมิภาคประวัติศาสตร์นี้ลดลง หลังจากที่นอร์เทิร์นโรดีเชียกลายเป็นประเทศแซมเบียใน ค.ศ. 1964 ตั้งแต่นั้นจนถึง ค.ศ. 1980 คำว่า "โรดีเชีย" จึงมักหมายถึงเซาเทิร์นโรดีเชียใต้เพียงอย่างเดียว และหลังจาก ค.ศ. 1980 คำนี้ก็ไม่ค่อยถูกใช้นอกจากในบริบททางประวัติศาสตร์
บรรณานุกรม

"Public Holidays". Rhodesia Calls. Salisbury: Rhodesia National Tourist Board: 48, 91. November–December 1972.
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
อื่น ๆ:  NARA 
15°40′S 28°10′E﻿ / ﻿15.667°S 28.167°E﻿ / -15.667; 28.167
เอริอิ ชิบะ

| เอริอิ ชิบะ |
| --- | --- |
千葉恵里
เอริอิ ชิบะ ในเดือนเมษายน ค.ศ. 2024
เกิด:  (2003-10-27) 27 ตุลาคม ค.ศ. 2003 (21 ปี) คานางาวะ ประเทศญี่ปุ่น
สัญชาติ: ญี่ปุ่น
ชื่ออื่น: เอรี่
อาชีพ:  นักร้อง  นักแสดง 
ตัวแทน: Mitsuru S
ส่วนสูง: 162 เซนติเมตร (5 ฟุต 4 นิ้ว)
อาชีพทางดนตรี
แนวเพลง: เจป็อป
เครื่องดนตรี: เสียงร้อง
ช่วงปี: 2015–ปัจจุบัน
สมาชิกของ: เอเคบีโฟร์ตีเอต
 นักดนตรี
เอริอิ ชิบะ (ญี่ปุ่น: 千葉恵里; โรมาจิ: Chiba Erii; เกิดเมื่อ 27 ตุลาคม ค.ศ. 2003) เป็นไอดอลสมาชิกกลุ่มดนตรีญี่ปุ่น เอเคบีโฟร์ตีเอต ทีมเอภายใต้สังกัด Mitsuru S เธอเป็นสมาชิกของกลุ่มตั้งแต่ ค.ศ. 2015 ถึงปัจจุบัน
อาชีพ

เธอผ่านเข้ารอบการออดิชันเข้าเป็นสมาชิกผ่าน AKB48 Group 2nd Draft Meeting เมื่อวันที่ 1 มีนาคม ค.ศ. 2015  และต่อมาในวันที่ 10 พฤษภาคม เธอได้เข้าเป็นสมาชิกทีม A และเข้าร่วมเอเคบีโฟร์ตีเอตในฐานะเด็กฝึกหัดดราฟย์รุ่นที่สองเมื่อยังศึกษาอยู่ในระดับชั้นประถมศึกษาปีที่ 6
เมื่อวันที่ 1 มีนาคม ค.ศ. 2015 ได้มีการจัดงานกิจกรรมที่ร้าน AKB48 SHOP เพื่อประกาศว่าเด็กฝึกหัดดราฟย์รุ่นที่สองจะได้เลื่อนตำแหน่งเป็นสมาชิกทีม 4  ถัดมาในวันที่ 8 ธันวาคมปีเดียวกันมีการประกาศว่าเอเคบีโฟร์ตีเอตจะเปลี่ยนแปลงระบบทีมใหม่ซึ่งถูกกำหนดขึ้นในงาน "การแสดงพิเศษครบรอบ 12 ปีโรงละคร AKB48" (AKB48劇場 12周年特別記念公演) ระบบทีมใหม่นี้ทำให้เอริอิถูกย้ายไปยังทีม A ซึ่งการเปลี่ยนไปใช้ระบบทีมใหม่จะมีผลในเดือนเมษายน ค.ศ. 2018
เมื่อวันที่ 7 กรกฎาคม ค.ศ. 2021 เอริอิได้รับเลือกให้เป็นเซ็มบัตสึ (สมาชิกที่ถูกรับเลือกให้ได้มีส่วนร่วมในเพลงนั้น ๆ) เป็นครั้งแรกในซิงเกิลที่ 58 ของเอเคบีโฟร์ตีเอตที่มีชื่อว่า "เนโมฮาโมรูโมร" และในวันที่ 27 ตุลาคมของปีเดียวกันเอริอิได้ย้ายสังกัดของตนเองจาก DH Co., Ltd. เป็น Mitsuru S.
ใน ค.ศ. 2022 เอริอิได้รับเลือกให้เป็นเซ็นเตอร์ (นักร้องนำของเพลง) เป็นครั้งแรกในซิงเกิลของเอเคบีโฟร์ตีเอตชื่อว่า "ฮิซาชิบูริโนะลิปกลอส"
เธอได้ออกสมุดภาพเล่มที่ 1 ชื่อว่า "エリンギ" ถูกวางจำหน่ายเมื่อวันที่ 16 มกราคม ค.ศ. 2023
การเลือกตั้ง AKB48

การเลือกตั้ง เซ็มบัตสึ ครั้งที่ 8 - ไม่ติดลำดับ
การเลือกตั้ง เซ็มบัตสึ ครั้งที่ 9 - ไม่ติดลำดับ
การเลือกตั้ง เซ็มบัตสึ ครั้งที่ 10 - ไม่ติดลำดับ
ผลงาน > AKB48 A-Sides

เนโมฮาโมรูโมร
โมโตะคาเระเดซุ
ฮิซาชิบูริโนะลิปกลอส (เซ็นเตอร์)
ผลงาน > AKB48 B-Sides

Accident Chu
Maebure
Hotei Sokudo to Yuuetsukan
Position
Tomodachi ga Dekita
Romantic Junbichuu
Wakariyasukute Gomen
Seishun Da Capo
Omoide My Friend
Oosawagi Tengoku
ผลงาน > เวที

44 (Yume wo Shinaseru Wake ni Ikanai)
Hajimete no Jelly Beans
Tonari no Banana
SS9 (Sekai wa Yume ni Michite Iru)
Ashita no Tame ni Kiss wo
A6 Revival (Mokugekisha)
Saboten to Gold Rush
Ude wo Kunde
ผลงาน > คอนเสิร์ต

คอนเสิร์ต AKB48 Tandoku ~ Jabajatte Nani? ~
โทโมดาจิ กะ เดคิตะ
AKB48 Zenkoku Tour 2019 ~ Tanoshii bakari ga AKB! ~ไซตามะ
Gomen ne, Suki ni Nacchatte ...
มิเนกิชิ มินามิ Graduation Concert ~ Sakura no Sakanai Haru wa Nai ~
นางิสะ โนะ เชอร์รี่ (เซ็นเตอร์)
AKB48 Group Asia Festival 2021 ออนไลน์
ไอดอล นันเต้ โยบาไนเด
ผลงาน > รายการโทรทัศน์

เอเคบิงโก! (2017 - 2019)
พรอดิวซ์โฟร์ตีเอต (2018)
UHSN (2019)
ผลงาน > สมุดภาพ

AKB48 ชิบะ เอรี่ โซโล่กราเวียร์ครั้งแรกใน "Up to Boy" vol.299!
แหล่งข้อมูลอื่น

ข้อมูลส่วนตัวอย่างเป็นทางการ - เว็บไซต์อย่างเป็นทางการ
ยุทธการที่เขาเตงกุนสัน

| ด ค กการทัพฮันต๋ง |
| --- | --- |
 แฮเปียน  เองเปงก๋วน  เขาเตงกุนสัน  แม่น้ำฮั่นซุย 
ยุทธการที่เขาเตงกุนสันเป็นการสู้รบระหว่างขุนศึกเล่าปี่กับโจโฉในเดือนกุมภาพันธ์ ค.ศ. 219 ในช่วงต้นของยุคสามก๊กในปรพวะติศาสตร์จีน ชัยชนะของเล่าปี่ในสงครามนี้เป็นหมุดหมายสำคัญในยุทธการที่ฮันต๋งและทำให้เขาสังหารผู้บัญชาการกองทัพวุยแฮหัวเอี๋ยนและภายหลังเข้ายึดฮันต๋งำด้
การทัพ

ในเดือนธันวาคม ค.ศ. 217 เล่าปี่นำทัพไปโจมตีฮันต๋งที่โจโฉควบคุม ทัพของเขาพบกับการต่อต้านที่นำโดยแฮหัวเอี๋ยนที่ทางผ่านหยางผิง (陽平關) การเผชิญหน้าดำเนินไปเป็นเวลาหนึ่งปีเศษ จนกระทั่งคืนหนึ่ง เล่าปี่จุดไฟเผารั้วหนามรอบค่ายของแฮหัวเอี๋ยนที่เชิงเขาเตงกุนสัน แฮหัวเอี๋ยนจึงส่งเตียวคับเพื่อป้องกันแนวตะวันออกของค่าย ในขณะที่ตัวเขาป้องกันทางใต้ ทัพหลักของเล่าปี่กดดันเตียวคับจนเอาชนะได้สำเร็จ แฮหัวเอี๋ยนจึงต้องส่งกองกำลังของตนเองส่วนหนึ่งไปช่วยเตียวคับ
หวดเจ้งเห็นว่าสถานการณ์เข้าข้างตนเองและเสนอให้โจมตีทัพวุย แม้ว่าทหารของแฮหัวเอี๋ยนมีประสบการณ์มากกว่า ฮองตงรวบรวมกำลังพลแล้วนำทัพบุกไปข้างหน้าพร้อมกับ "กลองที่สั่นสะเทือนถึงสวรรค์และเสียงตะโกนที่สั่นสะเทือนหุบเขา" พวกเขาบุกโจมตีกองกำลังของแฮหัวเอี๋ยน การต่อสู้กลายเป็นการรบที่ดุเดือด ทำให้แฮหัวเอี๋ยนและ Xiahou Rong บุตรชายของเขา เสียชีวิตในการรบพร้อมกับผู้อยู่ใต้บังคับบัญชาของเขา
แม่ทัพในสงครามครั้งนี้

ฝ่ายวุยก๊ก:
แฮหัวเอี๋ยน
กุยห้วย
ฝ่ายจ๊กก๊ก:
ขงเบ้ง
ฮองตง
จูล่ง
หวดเจ้ง
ตีสาม 3D

| ตีสาม 3D |
| --- | --- |
ใบปิดภาพยนตร์
กำกับ: พัชนนท์ ธรรมจิรา กิรติ นาคอินทนนท์ อิสรา นาดี
อำนวยการสร้าง: เกียรติกมล เอี่ยมพึ่งพร
นักแสดงนำ: เกศสยอง: อภิญญา สกุลเจริญสุข โฟกัส จีระกุล วิวิศน์ บวรกีรติขจร ธนวัฒน์ ประสิทธิสมพร นัยน์ภัค ภูมิภักดิ์ เรือนหอคนตาย: กาญจน์เกล้า ด้วยเศียรเกล้า โทนี่ รากแก่น ปีเตอร์ ไนท์ O.T.: ชาคริต แย้มนาม เรย์ แมคโดนัลด์ ประชากร ปิยะสกุลแก้ว กันยรินทร์ นิธินพรัศม์
วันฉาย: 22 พฤศจิกายน พ.ศ. 2555
ประเทศ: ไทย
ภาษา: ไทย
ต่อจากนี้: ตีสาม คืนสาม 3D
ข้อมูลจากสยามโซน
ตีสาม 3D (อังกฤษ: 3AM) เป็นภาพยนตร์ไทยสามมิติแนวสยองขวัญเหนือธรรมชาติแบบรวมตอน ที่ออกฉายในปี พ.ศ. 2555 กำกับโดย พัชนนท์ ธรรมจิรา, กิรติ นาคอินทนนท์ และ อิสรา นาดี นำแสดงโดย อภิญญา สกุลเจริญสุข, โฟกัส จีระกุล, วิวิศน์ บวรกีรติขจร, ธนวัฒน์ ประสิทธิสมพร และ นัยน์ภัค ภูมิภักดิ์ ในเกศสยอง, กาญจน์เกล้า ด้วยเศียรเกล้า, โทนี่ รากแก่น และ ปีเตอร์ ไนท์ ในเรือนหอคนตาย, ชาคริต แย้มนาม, เรย์ แมคโดนัลด์, ประชากร ปิยะสกุลแก้ว และ กันยรินทร์ นิธินพรัศม์ ใน O.T. โดยเป็นเรื่องราวสยองขวัญที่เกิดขึ้น ณ ช่วงเวลาตีสาม ที่เชื่อกันว่าวิญญาณของคนตายจะใกล้ชิดกับคนเป็นมากที่สุด
เนื้อเรื่องย่อ

มินท์ (นำแสดงโดย อภิญญา สกุลเจริญสุข) กับเมย์ (นำแสดงโดย โฟกัส จีระกุล) ลูกสาวเจ้าของร้านวิกผมที่ชอบทะเลาะกัน โดยมินท์ผู้เป็นพี่สาวไม่สนใจที่จะช่วยงานของร้าน โดยปล่อยให้น้องสาวทำงานคนเดียว เมื่อพ่อกับแม่ของเธอเดินทางไปต่างประเทศโดยปล่อยให้สองพี่น้องอยู่ด้วยกันตามลำพัง เมย์ได้รับซื้อเส้นผมโดยที่ไม่รู้ถึงที่มาของเส้นผมเหล่านี้ ในขณะที่มินท์ได้ชวนเพื่อนมาร่วมงานปาร์ตี้ที่บ้านแล้วนำเส้นผมดังกล่าวมาเล่น โดยที่กำลังจะมีบางสิ่งเกิดขึ้นตามมา
ไมค์ (นำแสดงโดย ปีเตอร์ ไนท์) กับเชอร์รี่ (นำแสดงโดย กาญจน์เกล้า ด้วยเศียรเกล้า) เป็นคู่รักชายหญิงที่เกิดเสียชีวิตก่อนที่จะแต่งงานกันเพียงหนึ่งสัปดาห์ ที่ซึ่งพ่อแม่ของทั้ง 2 ฝ่ายได้ตัดสินใจที่จะเก็บศพทั้งคู่ไว้ และทศ (นำแสดงโดย โทนี่ รากแก่น) ซึ่งเป็นบุรุษพยาบาลได้รับหน้าที่มาดูแลร่างของทั้งสองให้เหมือนยังมีชีวิต แต่ทศกลับตกหลุมรักในเรือนร่างอันงดงามของเชอร์รี่ และความลุ่มหลงนี้เองที่นำมาซึ่งการหลอกหลอนที่ไม่อาจคาดเดาได้
เป็นเรื่องราวของออฟฟิศแห่งหนึ่งที่ร่ำลือกันว่ามีผีดุ แต่การัน (นำแสดงโดย ชาคริต แย้มนาม) กับที (นำแสดงโดย เรย์ แมคโดนัลด์) ที่เป็นเจ้าของบริษัททั้งสองคน ต่างไม่กลัวและยังชอบแกล้งคนอื่นให้ตกใจอยู่เสมอ คืนนั้นเอง ที่บั๊ม (นำแสดงโดย ประชากร ปิยะสกุลแก้ว) กับงิ้ง (นำแสดงโดย กันยรินทร์ นิธินพรัศม์) ซึ่งเป็นลูกน้อง ได้เดินทางมาสะสางงานกลางดึก การันกับทีได้หาทางแกล้งลูกน้องของตน แต่กลับเกิดเหตุการณ์บางอย่างขึ้นโดยไม่คาดคิด
นักแสดงนำ

อภิญญา สกุลเจริญสุข รับบทเป็น มินท์
โฟกัส จีระกุล รับบทเป็น เมย์
วิวิศน์ บวรกีรติขจร รับบทเป็น ปอนด์
ธนวัฒน์ ประสิทธิสมพร รับบทเป็น หลิน
นัยน์ภัค ภูมิภักดิ์ รับบทเป็น จูม
กาญจน์เกล้า ด้วยเศียรเกล้า รับบทเป็น เชอร์รี่
โทนี่ รากแก่น รับบทเป็น ทศ
ปีเตอร์ ไนท์ รับบทเป็น ไมค์
ชาคริต แย้มนาม รับบทเป็น การัน
เรย์ แมคโดนัลด์ รับบทเป็น ที
ประชากร ปิยะสกุลแก้ว รับบทเป็น บั๊ม
กันยรินทร์ นิธินพรัศม์ รับบทเป็น งิ้ง
การสร้าง

ตีสาม 3D เป็นภาพยนตร์ 3 มิติ แนวสยองขวัญ 3 เรื่อง ซึ่งประกอบด้วยตอน "เกศสยอง" ที่ซึ่ง วิวิศน์ บวรกีรติขจร ได้เปิดเผยว่าการถ่ายทำภาพยนตร์ชุดนี้ค่อนข้างยากสำหรับเขา เนื่องด้วยเป็นภาพยนตร์ 3 มิติ จึงต้องถ่ายซ้ำหลายรอบ เพื่อให้กล้องสามารถเก็บรายละเอียดได้อย่างครบถ้วน และตอน "เรือนหอคนตาย" ที่สร้างมาจากเค้าโครงเรื่องจริง ซึ่งถือเป็นภาพยนตร์ชุดแรกที่ กาญจน์เกล้า ด้วยเศียรเกล้า นำแสดง โดยเธอได้เปิดเผยว่าเป็นบทที่ค่อนข้างยากเนื่องจากไม่มีการเคลื่อนไหวใด ๆ ส่วนตอน "O.T." เป็นการกลับมาร่วมงานกันอีกครั้งของ ชาคริต แย้มนาม กับ เรย์ แมคโดนัลด์ หลังจากที่ไม่ได้ทำงานภาพยนตร์ร่วมกันกว่าสิบปี และภาพยนตร์ชุดนี้ยังได้เลือกสถานที่ที่มีความสอดคล้องกับบรรยากาศของภาพยนตร์ทั้งสามเรื่อง โดยผู้กำกับแต่ละราย ต่างเป็นผู้เลือกสถานที่การถ่ายทำด้วยตนเอง ซึ่ง เกียรติกมล เอี่ยมพึ่งพร ผู้เป็นโปรดิวเซอร์ได้เปิดเผยถึงการเลือกทำภาพยนตร์ทั้ง 3 ตอนนี้ เนื่องด้วยทีมงานหลายราย ล้วนต่างเคยมีประสบการณ์ความหวาดกลัวในสถานที่ต่าง ๆ ตามภาพยนตร์มาก่อน
การประชาสัมพันธ์

ไฟว์สตาร์โปรดักชั่นได้เปิดตัวใบปิดภาพยนตร์สามแบบจากแต่ละตอน และจัดฉายในรูปแบบภาพยนตร์ 3 มิติ ณ วันที่ 22 พฤศจิกายน พ.ศ. 2555  และมีการแถลงเปิดตัวภาพยนตร์ ตีสาม 3D ที่สยามพารากอนพร้อมกับนักแสดงหลัก โดยมีการสัมภาษณ์ถึงความยากลำบากในการถ่ายทำ ตลอดจนมีการเปิดเผยถึงความยากง่ายในการใช้กล้องสามมิติที่นำมาจากสหรัฐอเมริกา
การตอบรับ

ตีสาม 3D ได้รับการจัดฉายในไต้หวัน, มาเลเซีย, บรูไน, สิงคโปร์, อินโดนีเซีย, ฮ่องกง, มาเก๊า, กัมพูชา และพม่า โดยได้รับการตอบรับในทางที่ดี ส่งผลให้ทางไฟว์สตาร์โปรดักชั่นได้สร้างภาคต่อในชื่อตีสาม คืนสาม 3D และได้นำเรื่อง "O.T" แยกออกมาทำเป็นภาคสามชื่อเรื่อง "O.T ผี OVERTIME"
เพลงประกอบภาพยนตร์

เวลากับความรัก ขับร้องโดย ดัง พันกร
ในคืนที่เธอหายไป ขับร้องโดย วิวิศน์ บวรกีรติขจร
แหล่งข้อมูลอื่น

ตีสาม 3D ที่อินเทอร์เน็ตมูวีเดตาเบส
ตีสาม 3D ที่สยามโซน
เทือกเขาแอลป์

ภาพถ่ายเทือกเขาแอลป์ระบบดิจิทัล
เทือกเขาแอลป์ในประเทศออสเตรีย
เทือกเขาแอลป์ (เยอรมัน: Alpen; ฝรั่งเศส: Alpes; อิตาลี: Alpi; สโลวีเนีย: Alpe; อังกฤษ: Alps) เป็นเทือกเขาที่ใหญ่สุดของทวีปยุโรปโดยครอบคลุมตั้งแต่ออสเตรีย, อิตาลี และสโลวีเนียทางด้านตะวันออก ไปจนถึงสวิตเซอร์แลนด์, ลีชเทินชไตน์, เยอรมนี และฝรั่งเศสทางด้านตะวันตก
เทือกเขาแอลป์เป็นเทือกเขาอายุน้อย เกิดขึ้นเมื่อแผ่นทวีปแอฟริกามุดใต้แผ่นทวีปยูเรเซีย (อนุทวีปสเปนและอิตาลีชนกับแผ่นดินใหญ่) ภูเขาที่สูงที่สุดในเทือกเขาแอลป์คือ มงบล็อง ที่ความสูง 4,807 เมตร บริเวณชายแดนฝรั่งเศสกับอิตาลี
นิรุกติศาสตร์

คำว่า "แอลป์" (Alps) ซึ่งเป็นคำในภาษาอังกฤษ นำมาจากคำว่าแอลป์ในภาษาฝรั่งเศสและภาษาละตินจากคำว่า "Albus" ที่แปลว่า "สีขาว" อันหมายถึง "เทือกเขาสีขาวที่ปกคลุมไปด้วยหิมะ"
แหล่งข้อมูลอื่น

แผนที่และภาพถ่ายทางอากาศของ เทือกเขาแอลป์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
45°50′01″N 6°51′54″E﻿ / ﻿45.833611°N 6.865°E﻿ / 45.833611; 6.865